CELEX: 62013CN0166
Language: sl
Date: 2013-04-03 00:00:00
Title: Zadeva C-166/13: Predlog za sprejetje predhodne odločbe, ki ga je vložilo Tribunal administratif de Melun (Francija) 3. aprila 2013 – Sophie Mukarubega proti Préfet de police, Préfet de la Seine-Saint-Denis

8.6.2013   
            
            
               SL
            
            
               Uradni list Evropske unije
            
            
               C 164/11
            
         Predlog za sprejetje predhodne odločbe, ki ga je vložilo Tribunal administratif de Melun (Francija) 3. aprila 2013 – Sophie Mukarubega proti Préfet de police, Préfet de la Seine-Saint-Denis
   (Zadeva C-166/13)
   2013/C 164/20
   Jezik postopka: francoščina
   
      Predložitveno sodišče
   
   Tribunal administratif de Melun
   
      Stranke v postopku v glavni stvari
   
   
      Tožeča stranka: Sophie Mukarubega
   
      Toženi stranki: Préfet de police, Préfet de la Seine-Saint-Denis
   
      Vprašanji za predhodno odločanje
   
   
               1.
            
            
               Ali je treba pravico do izjave v vsakem postopku, ki je sestavni del temeljnega načela spoštovanja pravice do obrambe in ki je poleg tega določena v členu 41 Listine Evropske unije o temeljnih pravicah, razlagati tako, da mora upravni organ, kadar namerava za nezakonito prebivajočega tujca sprejeti odločbo o vrnitvi ne glede na to, ali se ta odločba izda kot posledica zavrnitve dovoljenja za prebivanje, in zlasti kadar obstaja nevarnost pobega, zainteresirani osebi omogočiti, da poda svoje stališče?
            
         
               2.
            
            
               Ali odložilni učinek postopka pred upravnim sodiščem omogoča odstop od predhodne možnosti nezakonito prebivajočega tujca, da poda svoje stališče o ukrepu odstranitve, ki se namerava sprejeti zanj in ki je zanj neugoden?